Muutettu ehdotus neuvoston päätökseksi maailman kauppajärjestön alaisuudessa käytyjen rahoituspalvelualan neuvottelujen tulosten hyväksymisestä Euroopan yhteisön puolesta sen toimivaltaan kuuluvien asioiden osalta /* KOM/98/0659 lopull. - CNS 98/0239 */



Virallinen lehti nro C 400 , 22/12/1998 s. 0026



Ehdotus neuvoston päätökseksi Maailman kauppajärjestön alaisuudessa käytyjen rahoituspalvelualan neuvottelujen tulosten hyväksymisestä Euroopan yhteisön puolesta sen toimivaltaan kuuluvien asioiden osalta (98/C 400/06) (ETA:n kannalta merkityksellinen teksti) KOM(1998) 659 lopull. - 98/0317(ACC) (Komission esittämä 17 päivänä marraskuuta 1998) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 54, 57, 63, 66, 73b-73f, 99, 100, 100a ja 113, artiklan yhdessä 228 artiklan 2 kohdan toisen virkkeen kanssa ja 228 artiklan 3 kohdan ensimmäisen alakohdan kanssa, ottaa huomioon komission ehdotuksen, ottaa huomioon Euroopan parlamentin lausunnon, ottaa huomioon talous- ja sosiaalikomitean lausunnon, sekä katsoo, että Marrakeshin sopimus, jolla perustettiin Maailman kauppajärjestö, ja siihen kuuluvat sopimukset sekä ministerien päätökset ja julistukset sekä yhteisymmärrys rahoituspalveluja koskevista sitoumuksista hyväksyttiin neuvoston 22 päivänä joulukuuta 1994 tekemällä päätöksellä, komission Euroopan yhteisön ja sen jäsenvaltioiden puolesta neuvottelemat kokonaisvaltaiset rahoituspalveluja koskevat sitoumukset muodostavat tyydyttävän ja tasapainoisen tuloksen neuvotteluille, joulukuun 12 päivänä 1997 neuvosto hyväksyi sisäisten, menettelyjen päätyttyä tehtävää lopullista hyväksymistä koskevin varauksin Euroopan yhteisön ja sen jäsenvaltioiden sitoumusten lopullisen luettelon (GATS/SC/31/Suppl. 4) ja valtuutti komission toimittamaan kyseisen luettelon Maailman kauppajärjestöön Euroopan yhteisön ja sen jäsenvaltioiden puolesta, samana päivänä neuvosto valtuutti komission hyväksymään Euroopan yhteisön ja sen jäsenvaltioiden puolesta neuvottelujen lopullisen tuloksen sellaisena kuin se on palvelukaupan yleissopimuksen viidennessä pöytäkirjassa (S/L/45), päätöksen kyseisen pöytäkirjan hyväksymisestä (S/L/44) ja päätöksen rahoituspalveluja koskevista sitoumuksista (S/L/50), yhteisön toimivalta tehdä kansainvälisiä sopimuksia ei ole pelkästään perustamissopimuksen myönnettyä nimenomaista toimivaltaa, vaan se voi myös perustua muihin perustamissopimuksen määräyksiin ja yhteisön toimielinten näiden määräysten mukaisesti antamiin lakeihin, sikäli kun yhteisön sääntöjä on hyväksytty tarkoituksena saavuttaa perustamissopimuksen tavoitteet, jäsenvaltiot eivät saa yhteisen toimielinten ulkopuolella tehdä sitoumuksia, jotka vaikuttavat kyseisiin sääntöihin tai muuttavat niiden soveltamisalaa, jotkin rahoituspalveluja koskevat sitoumukset kuuluvat yhteisön perustamissopimuksen 113 artiklan mukaiseen toimivaltaan; lisäksi muut rahoituspalveluja koskevat sitoumukset vaikuttavat yhteisön sääntöihin, jotka on annettu perustamissopimuksen 54, 57, 63, 66, 99, 100 ja 100a artiklan nojalla, ja siksi ainoastaan yhteisö voi tehdä kyseisiä sitoumuksia, etenkin perustamissopimuksen 100 artiklan käyttö tämän päätöksen oikeusperustana on perusteltua, koska edellä mainitut rahoituspalveluja koskevat sitoumukset vaikuttavat eri jäsenvaltioissa olevia yhtiöitä koskeviin sulautumisiin, diffuusioihin, varojen siirtoihin ja osakkeiden vaihtoihin sovellettavasta yhteisestä verojärjestelmästä 23 päivänä heinäkuuta 1990 annetun neuvoston direktiivin 90/434/ETY ja eri jäsenvaltioissa sijaitseviin emo- ja tytäryhtiöihin sovellettavasta yhteisestä verojärjestelmästä 23 päivänä heinäkuuta 1990 annetun neuvoston direktiivin 90/435/ETY soveltamiseen, ja kyseiset direktiivit perustuvat perustamissopimuksen 100 artiklaan, yhteisön ja sen jäsenvaltioiden erityisten sitoumusten luetteloon sisältyvien pääomaliikkeitä koskevien sitoumusten osalta ja yhteisölain nykytilan mukaisesti yhteisöllä on yleinen toimivalta; jäsenvaltiot ovat kuitenkin edelleen toimivaltaisia toimimaan perustamissopimuksen 73c artiklan määräysten rajoissa, ja Maailman kauppajärjestön perustamissopimus ja palvelukaupan yleissopimuksen pöytäkirjat ovat sen laatuisia, että niihin tuskin suoraan vedotaan yhteisön tai jäsenvaltioiden tuomioistuimissa, ON TEHNYT SEURAAVAN PÄÄTÖKSEN: Ainoa artikla 1. Hyväksytään palvelukaupan yleissopimuksen viides pöytäkirja, joka koskee rahoituspalveluja (S/L/45), Euroopan puolesta siltä osin kuin pöytäkirja kuuluu yhteisön toimivaltaan. 2. Viidennen pöytäkirjan teksti, erityisten sitoumusten luettelo (GATS/SC/31/Suppl. 4) ja yhteisön ja jäsenvaltioiden rahoituspalveluja koskeva palvelukaupan yleissopimuksen II artiklan poikkeuksia koskeva luettelo (GATS/EL/31) ovat tämän päätöksen liitteenä, kuten myös seuraavat päätökset: - rahoituspalvelujen kauppaa käsittelevän komitean päätös palvelukaupan yleissopimuksen viidennen pöytäkirjan hyväksymisestä (S/L/44), - palvelukauppaneuvoston joulukuussa 1997 tekemä päätös rahoituspalveluja koskevista sitoumuksista (S/L/50). 3. Neuvoston puheenjohtaja oikeutetaan määräämään henkilö, jolla on valtuudet allekirjoittaa palvelukaupan yleissopimuksen viides pöytäkirja Euroopan yhteisöä sitovasti siltä osin, kuin pöytäkirja kuuluu sen toimivaltaan.